|  |  |
| --- | --- |
| **2. NAPIREND** | **Ügyiratszám:** ZAN/ 909-2 /2022. |

**ELŐTERJESZTÉS**

a Képviselő-testület **2022. április 26-i** nyilvános ülésére

|  |  |
| --- | --- |
| **Tárgy:** | **Vízimentők Magyarországi Szakszolgálata és Önkéntes Tűzoltó Egyesület 2022. évi ajánlata** |
| **Előterjesztő:** | Filep Miklós polgármester |
| **Előkészítette:** | dr. Kiss Balázs Tamás aljegyzőDebreczeni Mária műszaki ügyintéző |

**TISZTELT KÉPVISELŐ-TESTÜLET!**

A Vízimentők Magyarországi Szakszolgálata és Önkéntes Tűzoltó Egyesülettől (VMSZ) ajánlat érkezett a 2022. évi strandi vízimentési teendők ellátására. A VMSZ teljeskörű, mindenre kiterjedő vízimentési szolgáltatást nyújtana, amelynek keretében biztosítja a képzett vízimentőket, továbbá minőségbiztosítási rendszert és mentésirányítási központot üzemeltet, valamint vészhelyzet esetén megteszi a mentéshez szükséges intézkedéseket, mentőhajót, búvárszolgálatot, mentőtiszti gépkocsit biztosít. A vízimentési szolgáltatás ellenértékét, továbbá a rádió bérleti-díját, valamint a mentők albérlet hozzájárulás díját az önkormányzat köteles viselni. Az önkormányzat évek óta biztosítja a hétvégi napokra a strandon az oxyológiai szakszolgálatot.

Tekintettel arra, hogy a vízimentési szolgáltatást kizárólag a VMSZ biztosítja, így további elérhető gazdasági szereplő hiányában értelmetlen a beszerzés versenyeztetése, ugyanakkor a vízimentés kötelezően biztosítandó strandi szolgáltatás.

Kérem a Tisztelt Képviselő-testületet, hogy az előterjesztést megvitatni és a határozati javaslatot elfogadni szíveskedjen.

|  |  |
| --- | --- |
|  | **HATÁROZATI JAVASLAT****I.**Zánka Község Önkormányzatának Képviselő-testülete a Vízimentők Magyarországi Szakszolgálata és Önkéntes Tűzoltó Egyesület **strandi vízimentési teendők ellátására** irányuló 2022. évre vonatkozó ajánlatát elfogadja és az alábbiak szerinti feltételekkel köt szerződést:A vízimentési szolgáltatás időtartama: 2022. június 4. – 2022. augusztus 28.:* Műszak: 11 órás;
* Fő: 2;
* Vízimentő szolgáltatás díja 27.800 Ft + áfa/nap/fő, a rádió bérlet díja 900 Ft + áfa/nap, az albérlet hozzájárulás díja 2.500 Ft + áfa/nap/fő

Felhatalmazza a polgármestert a szerződés megkötésére és a szükséges intézkedések megtételére.**Határidő:** azonnal**Felelős:** polgármester |
|  | **II.**Zánka Község Önkormányzatának Képviselő-testülete a Vízimentők Magyarországi Szakszolgálata és Önkéntes Tűzoltó Egyesület **oxyológiai szakszolgálati teendők** ellátására irányuló 2022. évre vonatkozó **9.200 Ft + áfa/óra/fő** ajánlatát elfogadja és azt 2022. június 18. napjától 2022. augusztus 28. napjáig a szombati és vasárnapi nyitvatartási napokra megrendeli.Felhatalmazza a polgármestert a szerződés megkötésére és a szükséges intézkedések megtételére.**Határidő:** azonnal**Felelős:** polgármester |

Zánka, 2022. április 11.

|  |  |
| --- | --- |
|  | **Filep Miklós**polgármester |